Diari Oficial de la Generalitat Valenciana


Sumari del DOGV 6188, del 20-01-2010 (2009/15392)

RESOLUCIÓ de 9 de desembre de 2009, de la Conselleria d'Infraestructures i Transport, per la qual s'aprova la convocatòria ordinària d'exàmens teòrics per a l'obtenció de títols nauticoesportius per a l'any 2010.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6188

Data del DOGV
:   20-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/15079


Data del document
:   09-12-2009

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

RESOLUCIÓ de 9 de desembre de 2009, de la Conselleria d'Infraestructures i Transport, per la qual s'aprova la convocatòria ordinària d'exàmens teòrics per a l'obtenció de títols nauticoesportius per a l'any 2010. [2009/15851]  
La Generalitat és competent en matèria d'ensenyaments nauticoesportius i subaquaticoesportius, d'acord amb el Reial Decret 1952/1996, de 23 d'agost, sobre traspàs de funcions i servicis de l'administració de l'Estat a la Comunitat Valenciana, publicat en el Diari Oficial de la Comunitat Valenciana de 24 de setembre de 1996, i és la Conselleria d'Infraestructures i Transport la que assumix el desplegament i aplicació de les esmentades competències a través de la Direcció General de Ports, Aeroports i Costes.  
L'exercici d'estes funcions s'ha de realitzar, tal com s'establix en el reial decret citat, d'acord amb els criteris establits amb caràcter general per la normativa estatal pel que fa al contingut dels programes, els tipus de titulació i el disseny de proves.  
La realització dels exàmens es regirà pel que disposa l'Orde FOM/3200/2007, de 26 d'octubre, per la qual es regulen les condicions per al govern d'embarcacions de recreació, publicada en el Boletín Oficial del Estado de 3 de novembre de 2007, la restant normativa que esta orde preveu, i en el Reial Decret 259/2002, de 8 de març, pel qual s'actualitzen les mesures de seguretat en la utilització de motos aquàtiques, publicat en el Boletín Oficial del Estado de 12 de març de 2002.  
Per tot això, i fent ús de les atribucions que concedix al conseller d'Infraestructures i Transport de la Generalitat el Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport, resolc:  
Únic  
Aprovar la convocatòria d'exàmens teòrics per a l'obtenció dels diferents títols nauticoesportius, amb subjecció a les bases següents:  
Primera  
Es convoquen els exàmens teòrics següents per províncies  
Alacant  
26/27 febrer  
Capità de iot  
Patró de iot  
Patró d'embarcacions de recreació  
Patró per a navegació bàsica  
Patró de moto nàutica A i B  
- Matrícula fins al dia 8 de febrer  
9/10 juliol  
Capità de iot  
Patró de iot  
Patró d'embarcacions de recreació  
Patró per a navegació bàsica  
- Matrícula fins al dia 21 de juny  
Castelló  
1/2 octubre  
Capità de iot  
Patró de iot  
Patró d'embarcacions de recreació  
Patró per a navegació bàsica  
Patró de moto nàutica A i B  
- Matrícula fins al dia 13 setembre  
València  
16/17 abril  
Capità de iot  
Patró de iot  
Patró d'embarcacions de recreació  
Patró per a navegació bàsica  
Patró de moto nàutica A i B  
- Matrícula fins al dia 27 de març  
26/27 novembre  
Capità de iot  
Patró de iot  
Patró d'embarcacions de recreació  
Patró per a navegació bàsica.  
- Matrícula fins al dia 8 de novembre  
Segona. Normes generals  
2.1. Per a obtindre el títol corresponent, les persones que superen els exàmens teòrics hauran d'acreditar la realització de les pràctiques bàsiques de seguretat i navegació, així com les de radiocomunicacions que establix l'Orde de 26 d'octubre de 2007, del Ministeri de Foment, per la qual es regulen les condicions per al govern d'embarcacions de recreació, així com la resta de requisits establits en l'esmentada norma.  
2.2. Els aspirants que no es presenten a les proves el dia i l'hora assenyalats, llevat dels casos degudament justificats i lliurement apreciats pel tribunal, seran exclosos de la prova i perdran tots els drets d'examen.  
2.3. Per a l'examen teòric de patró de iot s'ha d'estar en possessió del títol de patró d'embarcacions de recreació.  
2.4. Per a l'examen teòric de capità de iot s'ha d'estar en possessió del títol de patró de iot.  
Tercera. Presentació de sol·licituds presencial o telemàtica  
3.1. Els candidats podran formalitzar la inscripció de forma presencial segons els documents de sol·licitud d'admissió a examen per a l'obtenció de títols per al govern d'embarcacions de recreació, que estaran disponibles per al públic en el lloc detallat en la base 3.2, en les oficines del PROP i en la pagina web de la Conselleria d'Infraestructures i Transport.  
3.2. Les sol·licituds per a prendre part en les convocatòries es podran presentar:  
- En les dependències de la Conselleria d'Infraestructures i Transport situades a l'avinguda d'Aguilera, 1, 8ª planta, 03221 Alacant.  
- En els corresponents registres dels servicis centrals i territorials de les distintes conselleries i en qualsevol de les oficines del PROP de la Generalitat.  
- En les altres oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3.3. Les sol·licituds es podran presentar també de forma telemàtica, a través del web de la Conselleria d'Infraestructures i Trasporte www.cit.gva.es/actividadesnauticas.  
Per a això es necessitarà prèviament disposar del DNI electrònic o del certificat d'usuari de firma electrònica avançada o firma digital. Els matriculats per mitjà del sistema telemàtic hauran d'aportar el dia de l'examen el justificant del registre telemàtic, així com la documentació acreditativa dels requisits per a participar en la convocatòria, que és la següent: original i fotocòpia del DNI o, si no té la nacionalitat espanyola, el NIE. Original i fotocòpia de la titulació de patró d'embarcacions de recreació (en el cas de candidats a l'examen de patró de iot), o de patró de iot (en el cas de candidats a l'examen de capità de iot). Autorització paterna o del tutor/de la tutora, per a aspirants d'edat compresa entre els 16 i 18 anys (sense complir). Els beneficiaris d'exempcions de taxa per família nombrosa, presentaran l'acreditació corresponent.  
Els aspirants matriculats per este sistema que no presenten la mencionada documentació el dia de l'examen no seran avaluats i perdran tots els drets a la convocatòria.  
Quarta. Documentació  
4.1. Junt amb les sol·licituds i en els terminis establits per a la seua presentació, els candidats han d'adjuntar en tots els casos:  
- Fotocòpia del document nacional d'identitat, i, si no és espanyol, el NIE.  
- Autorització paterna o del tutor/de la tutora, per a aspirants d'edat compresa entre els 16 i 18 anys (sense complir).  
- Fotocòpia confrontada del títol o la targeta d'identitat marítima de la titulació anterior, en els casos d'examen de patró de iot i capità de iot. Les persones que hagen tramitat els mencionats títols en una altra comunitat autònoma hauran de demostrar documentalment la seua possessió amb la presentació d'una fotocòpia confrontada de l'acreditació corresponent.  
Les persones que tinguen titulacions que puguen donar lloc a convalidació d'assignatures, hauran de presentar fotocòpies confrontades.  
- Exemplar per a l'administració de l'imprés de pagament (model 046) d'accés a l'examen teòric per a l'obtenció de la titulació per al govern d'embarcacions de recreació, amb el certificat mecànic o firma autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació establida en els articles 297 i següents del Decret Legislatiu 1/2005 que aprova el Text Refós de la Llei de Taxes de la Generalitat publicada en el Diari Oficial de la Comunitat Valenciana de 22 de març de 2005, l'import del qual actualitzat per a l'any 2010 es publicarà en la pàgina web de la Conselleria d'Infraestructures i Transport, www.cit.gva.es/actividadesnauticas .  
Els beneficiaris d'exempcions de taxa per família nombrosa presentaran l'acreditació corresponent.  
En cap cas es podrà acumular l'abonament de les distintes taxes indicades en el quadre anterior. S'haurà d'efectuar únicament l'abonament que corresponga al procediment administratiu que es pretenga iniciar.  
El pagament a l'entitat bancària no substituirà en cap cas el tràmit de presentació de la sol·licitud davant de l'administració en el termini i en la forma adequada prevista en estes bases.  
Cinquena. Termini de presentació de sol·licituds  
5.1. El termini de presentació de sol·licituds finalitzarà per a cada convocatòria 15 dies hàbils abans de la data indicada d'examen.  
5.2. No s'admetrà cap sol·licitud presentada fora del termini establit.  
Sisena. Horari i lloc d'exàmens  
6.1. Els exàmens es realitzaran durant divendres a la vesprada i dissabte al matí i/o a la vesprada dels dies indicats en la base primera. Els horaris s'establiran en funció dels aspirants matriculats i la disponibilitat d'aules adequades. Els exàmens de capità de iot i de patró de iot es realitzaran en jornades de divendres i dissabte, la resta de titulacions serà en horari de dissabte.  
6.2. Els horaris i el lloc d'examen seran els anunciats pel president del tribunal en el tauler d'anuncis de la Direcció General de Ports, Aeroports i Costes a Alacant, situada a l'adreça mencionada en la base 3.2, en l'edifici PROP de València, situat al carrer de Gregorio Gea, 27 i en l'edifici PROP de Castelló, situat a l'avinguda del Mar, 16. Així mateix, es publicarà en la pàgina web de la Conselleria d'Infraestructures i Transport, almenys, amb una setmana d'antelació a la data de realització de l'examen.   
Setena. Desenvolupament de les proves  
7.1. El desenvolupament de les proves es regirà pel que establix l'Orde FOM/3200/2007, de 26 d'octubre, per la qual es regulen les condicions per al govern d'embarcacions de recreació, publicada en el Boletín Oficial del Estado de 3 de novembre de 2007, així com en el Reial Decret 259/2002, de 8 de març, del Ministeri de Foment, pel qual s'actualitzen les mesures de seguretat en la utilització de les motos nàutiques.  
7.2. A fi de poder entrar en les aules i realitzar l'examen, els aspirants hauran de presentar-se en el lloc de la realització de l'examen amb el següent:  
- Documents originals del DNI, NIE o passaport, no són vàlids a estos efectes els resguards de renovació. En qualsevol moment el tribunal podrà requerir als aspirants l'acreditació de la seua personalitat per mitjà de la presentació dels documents oficials identificatius anteriors.  
L'autoritat convocant, per si mateixa o a proposta del president del tribunal, pot requerir als efectes oportuns l'acreditació dels aspectes necessaris quan crega que hi ha inexactituds o falsedats en què haja pogut incórrer l'aspirant, i podrà ser exclòs de la convocatòria en qualsevol moment si no complix els requisits.  
- Justificant bancari (model 046) de l'abonament de les taxes corresponents a la inscripció en la prova a la Generalitat.  
- Estris d'escriptura: llapis del núm. 2, maquineta de fer punta, bolígraf i goma d'esborrar, transportador nàutic, regle, escaire o cartabó i compàs. Així mateix, s'autoritza l'ús de calculadores senzilles, i no es permet l'ús de calculadores programables, telèfons mòbils, agendes electròniques, ni ordinadors personals.  
- Per als exàmens de capità de iot, hauran d'acudir proveïts de l'almanac nàutic de l'any en curs. Així mateix, i per a l'assignatura d'anglés, podran acudir proveïts del corresponent diccionari.  
Huitena. Estructura dels exercicis i requeriments per a superar-los  
Patró de moto nàutica B.  
Resolució de vint preguntes tipus test, amb 4 respostes alternatives i únicament una és vàlida, de les quals cal respondre correctament catorze, per a ser considerat apte. Duració de l'examen una hora i quinze minuts.  
Patró de moto nàutica A.  
Resolució de trenta preguntes tipus test, amb 4 respostes alternatives i únicament una és vàlida, de les quals cal respondre correctament vint-i-una per a ser considerat apte. Duració de l'examen una hora i quinze minuts.  
Patró per a navegació bàsica.  
Resolució de quaranta preguntes tipus test, amb 4 respostes alternatives i únicament una és vàlida. Per a ser considerat apte cal resoldre correctament vint-i-huit preguntes en total. És necessari un mínim de set encerts de les deu preguntes sobre reglament d'abordatges, un mínim de dos encerts de les quatre preguntes d'abalisamient i un mínim de dos encerts de les quatre preguntes de propulsió. Duració de l'examen una hora i quinze minuts.  
Patró d'embarcacions de recreació.  
Resolució de setanta-cinc preguntes tipus test, amb 4 respostes alternatives i únicament una és vàlida. Per a es considerat apte cal resoldre correctament cinquanta-tres preguntes en total. És necessari un mínim de dos encerts dels exercicis de la carta de navegació. Un mínim d'onze de les quinze preguntes sobre reglaments d'abordatge, un mínim de dos encerts de les cinc preguntes sobre abalisament i un mínim de tres de les cinc preguntes sobre propulsió mecànica. Duració de l'examen dos hores i trenta minuts.  
Patró de iot.  
- Seguretat.  
Resolució de trenta preguntes tipus test, amb 4 respostes alternatives i únicament una és vàlida. Per a ser considerat apte cal resoldre correctament un mínim de vint-i-una preguntes. Duració de l'examen 30 minuts.  
- Legislació.  
Resolució de vint preguntes tipus test, amb 4 respostes alternatives i únicament una és vàlida. Per a ser considerat apte cal resoldre correctament un mínim de catorze preguntes. Duració de l'examen 30 minuts.  
- Meteorologia i oceanografia.  
Resolució de vint preguntes tipus test, amb 4 respostes alternatives i únicament una és vàlida. Per a ser considerat apte cal resoldre correctament un mínim de catorze preguntes. Duració de l'examen 30 minuts.  
- Radiocomunicacions.  
Resolució de trenta preguntes tipus test, amb 4 respostes alternatives i únicament una és vàlida. Per a ser considerat apte cal resoldre correctament un mínim de vint-i-una preguntes. Duració de l'examen 45 minuts.  
- Navegació: teoria i exercicis de carta.   
Mínim de quatre i màxim de huit preguntes curtes que cal desenvolupar que suposaran el 35 per cent de la nota de l'examen i els exercicis de carta que suposaran el 65 per cent de la nota de l'examen. La teoria sense contestar comporta el suspens de l'assignatura. Duració de l'examen dos hores.  
Capità de iot.  
- Meteorologia i oceanografia.  
Resolució de trenta preguntes tipus test, amb 4 respostes alternatives i únicament una és vàlida. Per a ser considerat apte cal resoldre correctament un mínim de vint-i-una preguntes. Duració de l'examen 60 minuts.  
- Radiocomunicacions.  
Resolució de trenta preguntes tipus test, amb 4 respostes alternatives i únicament una és vàlida. Per a ser considerat apte cal resoldre correctament un mínim de vint-i-una preguntes. Duració de l'examen 60 minuts.  
- Anglés. Exercici oral i escrit.  
Exercici oral: els aspirants escoltaran l'explicació d'una situació simulada relacionada amb la navegació, sobre la qual es formularan entre sis i huit preguntes, que s'hauran de contestar per escrit en anglés, amb la utilització de frases de l'IMO'S Standard Marine Communication Phrases. Duració de l'examen 15 minuts. L'exercici oral suposarà el quaranta per cent de la nota de l'examen. La no-realització de l'exercici oral comporta el suspens de l'assignatura.  
Exercici escrit: traducció d'un text relacionat amb la nàutica, que suposarà el seixanta per cent de la nota de l'examen. Duració de l'examen 30 minuts.  
- Teoria del vaixell.  
Resolució d'un mínim de dos preguntes de teoria i un màxim de quatre, que suposa un cinquanta per cent de la nota de l'assignatura i resolució d'un problema de càlcul que suposa un cinquanta per cent de la nota de l'assignatura. Per a ser considerat apte s'han de contestar les dos parts de l'examen. Duració de l'examen 60 minuts.  
- Teoria de navegació.   
Resolució de vint preguntes tipus test, amb 4 respostes alternatives i únicament una és vàlida. Per a ser considerat apte cal resoldre correctament un mínim de catorze preguntes. Duració de l'examen 60 minuts.  
- Càlcul de navegació.  
Realització d'un exercici de càlcul. Duració de l'examen tres hores.  
Novena. Tribunal  
9.1. El conseller d'Infraestructures i Transport nomena com a tribunal per a avaluar els exàmens esmentats els membres següents:  
Tribunal titular  
President: Carlos J. Eleno Carretero.  
Secretari: Agustín Lloret Soler.  
Vocals:  
- José Manuel Sánchez Veiga.  
- Pedro Olano Codesido.  
- Francisco José Sánchez Piqueras.  
- Tomás Vicente Varó Giner.  
Tribunal suplent  
President: Julio Marín Sánchez.  
Secretària: Concepción Morillas Barrio.  
Vocals:  
- Emilio Antonio López Larrubia.  
- Jorge Moltó López.  
- Francisco Bayarri Cebrián.  
9.2. Els membres dels tribunals i el personal auxiliar d'examen tindran dret a l'abonament de les indemnitzacions per assistències, d'acord amb el que preveu el Decret 24/1997, d'11 de febrer, del Govern Valencià, modificat pel Decret 88/2008, de 20 de juny, i en l'Orde de 23 de juliol de 1998, de la Conselleria d'Economia, Hisenda i Administració Pública, per la qual es desplega el decret anterior.  
Deu. Resultats dels exàmens  
10.1. Una vegada finalitzats els exàmens, els candidats disposaran de 5 dies hàbils comptadors a partir del dia de l'examen per a presentar al·legacions sobre les preguntes de l'examen. Resoltes estes al·legacions es realitzarà la correcció dels exàmens pel tribunal, els resultats es publicaran en el tauler d'anuncis de les dependències de la Direcció General de Ports, Aeroports i Costes a Alacant, així com en la pàgina web de la Generalitat (www.cit.gva.es/actividadesnauticas), de la Conselleria d'Infraestructures i Transport.  
10.2. Els candidats examinats disposaran de 5 dies hàbils, comptadors a partir del dia en què es facen públiques les llistes de la convocatòria de què es tracte, per a sol·licitar la revisió del seu examen pel tribunal.  
10.3. Les reclamacions a què es referixen els apartats anteriors es realitzaran per la persona que ha realitzat l'examen, serà dirigida al president del tribunal i enviada on establix la base 3.2. En esta sol·licitud es farà constar el nom i els cognoms de la persona que ha realitzat l'examen, el seu DNI, l'adreça i el número de telèfon/fax, l'examen i/o l'assignatura de què es tracte, i la data de la convocatòria.  
10.4. Contra els resultats de la revisió d'exàmens i al·legacions es podrà interposar recurs d'alçada en el termini d'un mes, segons el que establix l'article 114 i següents de la Llei de Règim Jurídic de les Administracions Públiques i del Procediment Administratiu Comú, davant del secretari autonòmic d'Infraestructures i Transport.  
10.5. Ateses i resoltes les al·legacions i revisions d'exàmens, el tribunal elaborarà les actes definitives.  
Onze. Sol·licitud de títols i targetes d'identitat marítimes  
No hi ha termini establit per a les sol·licituds d'expedició, renovació i convalidació de títols; estes es podran realitzar qualsevol dia hàbil, per al tràmit de les quals es presentarà la documentació següent:  
- Dos fotografies recents, amb nom, cognoms i número de document nacional d'identitat per darrere.  
- Fotocòpia del document nacional d'identitat o, si no és espanyol, el NIE.  
- Certificat mèdic oficial ajustat al quadre d'aptituds psicofísiques expedit d'acord amb la Resolució de 30 de desembre de 1997, de la Direcció General de Marina Mercant, publicada en el Boletín Oficial del Estado de 9 de gener de 1998.  
No serà necessari presentar el certificat mèdic si la persona interessada acredita haver-lo presentat, en l'àmbit de competències de l'administració de la Generalitat, dins del termini dels 2 anys anteriors amb una sol·licitud d'expedició d'alguna titulació nàutica de recreació.  
- Les persones que opten als títols de patró de iot i capità de iot hauran de presentar una fotocòpia confrontada del títol o de la targeta d'identitat marítima de la titulació immediatament anterior; així mateix, si disposen de titulacions que puguen donar lloc a convalidació d'assignatures, hauran de presentar fotocòpies confrontades. Encara que esta documentació ja haja sigut presentada en la matrícula.  
- Exemplar per a l'administració de l'imprés de pagament (model 046) per a l'expedició dels títols per al govern d'embarcacions de recreació, amb certificat mecànic o firma autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació establida en els articles 297 i següents del Decret Legislatiu 1/2005 que aprova el Text Refós de la Llei de Taxes de la Generalitat, publicada en el Diari Oficial de la Comunitat Valenciana de 22 de març de 2005, segons el quadre de la base quarta d'esta orde.  
- Certificat original de les pràctiques bàsiques de seguretat i navegació i, si és el cas, pràctiques de vela, així com el certificat de pràctiques de radiocomunicacions, expedits per l'escola autoritzada d'acord amb allò que s'ha estipulat en l'Orde FOM/3200/2007, de 26 d'octubre.  
València, 9 de desembre de 2009.- El conseller d'Infraestructures i Transport: Mario Flores Lanuza.